Yal anadi mebla ccek ad t-naf ibedd ɣef kra n yisurifen ama dayen icudden ɣer tesnarayt, tasleḍt akked ugmar n wammud. Deg leqdic-agi-nneɣ ad nesseqdec tarrayt taẓriwurant, deg ayen yeɛnan ammud ad nefren tarrayt n tsestant n wennar anda ara neffeɣ ɣer wennar ad nesteqsi kra n yimsulɣa yettunḥesaben d At Yeɛla ɣef kra n yisental nitni seg tama-nsen ad aɣ-d-mmeslayen fell-asen, ma d nekkenti ad nsekles ayen akk ara d-innin syin akkin ad t-naru s tira timsislit, ma yella d tira tasnislit ad tt-nsegri ɣer taggara n teslḍt. Ma deg ayen yeɛnan tasleḍt ad netbeɛ kra n yisurifen n tesnislit ama d asenfel, asedger akked urawes i tergalin d teɣra.